


Cueba di Fontein Cueba di Quadirikiri 


Den Parke Nacional Arikok nos tin tres cueba: Cueba di Fontein, Quadirikiri y Cueba di Huliba (Tunnel of Love) cu 
turistanan ta explora cu frecuencia. Nan ta situa na e base di e sero di calichi. Nan ta contene petroglifa Meridiano. 
E nombernan ta di origin Arawak. (Petroglifa, un palabra Griego, cu ta nifica imahennan door di kita superficio di 
piedra door di coba of raspa pa forma un arte di piedra. 


Petroglifa (petroglyphs) ta wordo haya rond mundo, y hopi biaha ta asocia cu hendenan prehistorico. E historia di 
e cuebanan inicialmente ta relaciona cu e Meridianonan, un tribu cu a biba na Aruba mas o menos 4000 aña pasa. 
Sinembargo, un cantidad chikito di Indjannan Arawak, conoci como Caquetio a habita e isla aki banda di 1000 aña 
despues di Cristo. E luganan unda nan a biba tabata Santa Cruz y Savaneta y e marcanan den e cuebanan y 
piedranan a keda como testimonio. Segun historia e Arubianonan tambe a biba den cueba pero primordialmente pa 
haci servicio di sacrifcio y tene asemblea, y tambe tin bes pa sconde pa atakenan di enemigonan. 

Cueba di Huliba (Tunnel of Love) Marca di Indjian 


E cueba di calichi yama Quadirikiri ta un di e cuebanan special den Parke Nacional. E ta un cueba notabel pa su 
kamber cu un forma di mita luna cu ta ser ilumina pa solo door di e buraconan den e plafon. Entrada pa e cueba ta 
na e cuminsamento di e sero. E cueba aki di 492 pia (150 meter) largo ta un luga y neishi pa hopi raton di anochi 
chikito y natural, cu no ta peligroso. Pa preserva e bruimento di e habitat natural pa e ratonnan aki, un di cuebanan, 
Huliba, ta sera pa bishitantenan. 


E nomber original di e cueba aki tabata Warekiri y muy probabel ta un nomber Indjan origina den lenguahe Arawak 
papia pa Indjannan Caquetio cu a biba na Aruba durante e Periodo Preceramica (10,000-1,800 prome cu Cristo) y 
e Periodo Ceramica (1,000 despues di Cristo). 


E siguiente legenda local tocante e cueba di Quadirikiri ta un ehempel grandi con herencia cultural a influencia e 
percepcion di naturalesa. Un yiu muhe di un chief di Indjan yama Wadirikiri a pensa cu tabata un descendiente di e 
Dios di Solo. E tabata e muhe di mas bunita den e tribu y hopi homber a soña di ser stima pe. Sinembargo, Wadirikiri 
no a stima asina facil y a bira un creencia comun cu nunca e lo casa. Asina riba un dia Wadirikiri a cay den amor y 
perde su curason pa un stranhero yama “Pluma Blanco”. Su tata a sintié insulta cu e acto di traicion pa su yiu muhe 
y e amante no tabata aceptabel pa e tata. El a condena nan amor y laga secuestra Wadirikiri tene como prisonero 
den e cueba conoci como Quadirikiri. E amante a wordo sera den e cueba di Huliba (Tunnel of Love) pero di un 
manera of otro tabata topa otro bou tera. Sinembargo, tur dos a muri den e cueba di Quadirikiri y nan spirito a 
somenta door di e buraconan di e plafon di e cueba pa reuni cu e Dios di Solo. 

